Descripció del joc

Per jugar amb el programa, cal seleccionar una modalitat de joc (opció de menú Joc->Tipus de joc) i nivell (opció de menú Joc->Nivell del joc). A continuació seleccionau una figura (hi ha un conjunt de figures per a cada modalitat i nivell) amb un clic sobre le seu nom a l'arbre de figures. El programa us mostrarà la silueta de la figura.

En començar a construir la figura (en haver mogut alguna de les peces) començarà a corre el temps. Si heu elegit el nivell Infantil, Principiant o Iniciat, a la zona de joc veureu la silueta de la figura. Cal col·locar totes les peces sense que es suporposin. En el cas del nivell Infantil, les peces es col·loquen automàticament al seu lloc quan es situen dins la silueta de la figura. Podeu aturar el joc clicant sobre el nom d'una altra figura o be sobre el primer ítem (amb el nom de la modalitat i nivell del joc) de l'arbre de figures.

Podeu deixar que el programa seleccioni una figura a l'atzar (opció de menú Joc->Proposa figura o be la combinació de tecles Ctrl+P) i també podeu cercar una figura pel seu nom (opció de menú Joc->Cerca nom de figura o be la combinació de tecles Ctrl+N).

Si trobau difícil la resolució de la figura, obtendreu ajuda amb les opcions de menú Joc->Col·loca peça (el programa col·locarà la peça clicada) i amb l'opció Joc->Mostra solució (a la silueta es mostrarà la col·locació de totes les peces). Les dues opcions descompten punts.

En haver construit correctament la figura, el programa mostrarà la silueta de color verd, actualitzarà la puntuació i s'aturarà el rellotge. El programa conserva la vostra solució: només cal clicar sobre el nom de la figura per veure la solució. Podeu eliminar la solució amb un doble click. La puntuació de cada figura depén de la modalitat del joc i de la dificultat de la figura. Hi ha tres nivells de dificultat indicats pel punt de color verd (més fàcil), groc (dificultat mitjana) i vermell (dificil).